**Dotácia POD-Zelená dedina 2016**

Vďaka podpore dotácie POD Zelená dediny v mesiaci máj obec zrealizovala výsadbu zelene na brehoch koryta potoka Kadaň, v zmysle vypracovanej urbanisticko architektonickej štúdie "Revitalizácia centrálnej zóny v Štitároch" v priestoroch centrálnej zóny obce.

Projektový zámer výsadby zelene v centrálnej časti obce Štitáre je pokračovaním niekoľkých už zrealizovaných projektov: odstránenie nefunkčnej vodnej nádrže a úprava koryta potoka Kadaň, vybudovanie cyklotriálovej dráhy, výsadba stromov, realizácia detského ihriska, realizácia exteriérového fitparku, vybudovanie pódia, osadenie prvkov drobnej architektúry- to všetko v najnavštevovanejšej a najvyužívanejšej časti našej obce.

  

  

 